हमीरपुर। जिलाभर में दीपावली का पर्व धूमधाम से मनाया गया। लोगों ने एक दूसरे को मिठाइयां बांटी और बधाइयां दीं। पूरा दिन जिले के बाजारों में लोगों की भीड़ लगी रही। इस दौरान मिठाइयों तथा अन्य दुकानों में सबसे ज्यादा भीड़ देखी गई। लोगों ने एक दूसरे के गले मिलकर दिवाली की बधाइयां दीं। वहीं, रात के समय पटाखों के साथ दिवाली मनाई गई। इसके साथ ही दीये, मोमबत्ती और लाइट्स लगाकर घरों को सजाया गया। लोगों ने रात के पूजा अर्चना की और प्रसाद भी बांटा। वहीं रात को कई तरह के पकवान भी बनाए गए।